CELEX: 32020D1735
Language: bg
Date: 2020-11-12 00:00:00
Title: Решение (ЕС) 2020/1735 на Европейската централна банка от 12 ноември 2020 година за изменение на Решение (ЕС) 2016/2248 относно разпределянето на паричния доход на националните централни банки на държавите членки, чиято парична единица е еврото (ЕЦБ/2020/55)

20.11.2020   
               
               
                  BG
               
               
                  Официален вестник на Европейския съюз
               
               
                  L 390/60
               
            
         РЕШЕНИЕ (ЕС) 2020/1735 НА ЕВРОПЕЙСКАТА ЦЕНТРАЛНА БАНКА
         от 12 ноември 2020 година
         за изменение на Решение (ЕС) 2016/2248 относно разпределянето на паричния доход на националните централни банки на държавите членки, чиято парична единица е еврото (ЕЦБ/2020/55)
         УПРАВИТЕЛНИЯТ СЪВЕТ НА EВРОПЕЙСКАТА ЦЕНТРАЛНА БАНКА,
         като взе предвид Договора за функционирането на Европейския съюз,
         като взе предвид Устава на Европейската система на централните банки и на Европейската централна банка, и по-специално член 32 от него,
         като има предвид, че:
         
                     (1)
                  
                  
                     С Решение (ЕС) 2020/440 на Европейската централна банка (ЕЦБ/2020/17) (1) се създава временна програма за закупуване на активи в условията на извънредна ситуация, причинена от пандемия (pandemic emergency purchase programme – PEPP), за целите на паричната политика.
                  
               
                     (2)
                  
                  
                     Както в случая с такива инструменти, закупени като част от програмата за закупуване на активи на публичния сектор на вторичните пазари, установена от Европейската централна банка съгласно Решение (ЕС) 2020/188 на Европейската централна банка (ЕЦБ/2020/9) (2), за дългови инструменти емитирани от централни, регионални или местни правителства, както и от признати агенции, и заместващи дългови инструменти, емитирани от държавни нефинансови предприятия, които са закупени като част от PEPP, установена съгласно Решение (ЕС) 2020/440 (ЕЦБ/2020/17), следва да се счита, че носят доход с референтната лихва, определена в Решение (ЕС) 2016/2248 на Европейската централна банка (ЕЦБ/2016/36). (3)
                     
                  
               
                     (3)
                  
                  
                     За осигуряване на съответствие в рамките на схемата на паричния доход е създаден нов специално предназначен актив.
                  
               
                     (4)
                  
                  
                     На 24 юни 2020 г. Управителният съвет реши като част от мерките на ЕЦБ в отговор на кризата, причинена от пандемията от коронавирус 2019 (COVID-19), да бъдат установени улеснения за предоставяне на ликвидност в евро от централните банки от Евросистемата на централни банки извън Евросистемата. Доходът, получен от операции за предоставяне на ликвидност в евро на централни банки извън Евросистемата, следва да бъде разпределен между националните централни банки на държавите членки, чиято парична единица е еврото, като част от схемата на паричния доход и съответните салда следва да бъдат включени в определението за специално предназначени активи в Решение (ЕС) 2016/2248 (ЕЦБ/2016/36).
                  
               
                     (5)
                  
                  
                     Поради това Решение (ЕС) 2016/2248 (ЕЦБ/2016/36) следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            Изменения
            Решение (ЕС) 2016/2248 (ЕЦБ/2016/36) се изменя, както следва:
            
                        1.
                     
                     
                        Член 3, параграф 1, буква б), подточка iii) се заменя със следното:
                        
                                    „iii)
                                 
                                 
                                    дълговите инструменти, емитирани от централни, регионални и местни правителства и признати агенции, и заместващите дългови инструменти, емитирани от държавни нефинансови предприятия, държани за целите на паричната политика съгласно Решение (ЕС) 2020/188 на Европейската централна банка (ЕЦБ/2020/9) (*1) или Решение (ЕС) 2020/440 на Европейската централна банка (ЕЦБ/2020/17) (*2).
                                 
                              
                           (*1)  Решение (ЕС) 2020/188 на Европейската централна банка от 3 февруари 2020 г. относно програма за закупуване на активи на публичния сектор на вторичните пазари (ЕЦБ/2020/9) (ОВ L 39, 12.2.2020 г., стр. 12)."
                        
                        
                           (*2)  Решение (ЕС) 2020/440 на Европейската централна банка от 24 март 2020 г. относно временна програма за закупуване на активи в условията на извънредна ситуация, причинена от пандемия (ЕЦБ/2020/17) (ОВ L 91, 25.3.2020 г., стр. 1).“;"
                        
                     
                  
                        2.
                     
                     
                        Приложение II се изменя в съответствие с приложението към настоящото решение.
                     
                  
         
            Член 2
            Влизане в сила
            Настоящото решение влиза в сила на двадесетия ден след публикуването му в Официален вестник на Европейския съюз.
            
            То се прилага от 31 декември 2020 г.
         
         
            Съставено във Франкфурт на Майн на 12 ноември 2020 година.
            
               
                  Председател на ЕЦБ
               
               Christine LAGARDE
            
         
         
            (1)  Решение (ЕС) 2020/440 на Европейската централна банка от 24 март 2020 г. относно временна програма за закупуване на активи в условията на извънредна ситуация, причинена от пандемия (ЕЦБ/2020/17) (ОВ L 91, 25.3.2020 г., стр. 1).
         
            (2)  Решение (ЕС) 2020/188 на Европейската централна банка от 3 февруари 2020 г. относно програма за закупуване на активи на публичния сектор на вторичните пазари (ЕЦБ/2020/9) (ОВ L 39, 12.2.2020 г., стр. 12).
         
            (3)  Решение (ЕС) 2016/2248 на Европейската централна банка от 3 ноември 2016 г. относно разпределянето на паричния доход на националните централни банки на държавите членки, чиято парична единица е еврото (ЕЦБ/2016/36) (ОВ L 347, 20.12.2016 г., p. 26).
      
      
         
            ПРИЛОЖЕНИЕ
            Приложение II към Решение (ЕС) 2016/2248 (ЕЦБ/2016/36) се изменя, както следва:
            
                        1.
                     
                     
                        В раздел А се вмъква следният параграф 9а:
                        
                                    „9а.
                                 
                                 
                                    Салда, отнасящи се до начислена купонна лихва върху обезценени ценни книжа, държани за целите на паричната политика (с изключение на начислена купонна лихва върху обезценени ценни книжа, посочени в член 3, параграф 1, буква б) от настоящото решение) (част от позиция 11.5 от актива на хармонизирания баланс).“
                                 
                              
                  
                        2.
                     
                     
                        В раздел А се добавя следният параграф 11:
                        
                                    „11.
                                 
                                 
                                    Вземания от централни банки извън Евросистемата, свързани с операции за предоставяне на ликвидност (част от позиция 4.1 от актива на хармонизирания баланс или част от задбалансов актив(и)).“